На основу члана 29. Одлуке о градским управама Града Сремска Митровица („Службени лист Града Сремска Митровица“, бр. 30/2020), члана 11. Раздео 12. Одлуке о буџету Града Сремска Митровица за 2021. годину („Службени лист Града Сремска Митровица“, бр. 31/2020) и тачке VIПрограма за доделу субвенција за подршку раду привредним субјектима који обављају угоститељску делатност на територији Града Сремска Митровица у објекту који се налази на земљишту у јавној својини других нивоа власти и објекту тима ноћни бар, који је донело Градско веће под бројем: 401-586/2021-III од 07.04.2021. године, в.д. начелника Градске управе за културу и спорт, дана 09.04.2021. године, р а с п и с у ј е

**Ј А В Н И П О З И В**

за доделу субвенција за подршку раду привредним субјектима који обављају угоститељску делатност на територији Града Сремска Митровица у објекту који се налази на земљишту у јавној својини других нивоа власти или објекту типа ноћни бар

I

Позивају се заинтересовани привредни субјекти који обаљају угоститељску делатност на територији Града Сремска Митровица у објекту који се налази на земљишту у јавној својини других нивоа власти или објекту типа ноћни бар да Градској управи за културу и спорт Града Сремска Митровица поднесу захтев за доделу субвенција за подршку раду привредним субјектима који обављају угоститељску делатност на територији Града Сремска Митровица у објекту који се налази на земљишту у јавној својини других нивоа власти или објекту типа ноћни бар.

II

Под земљиштем у јавној својини других нивоа власти се подразумева и водно земљиште, а под објектима се подразумевају и плутајући објекти (сплавови) у којима се обавља угоститељска делатност.

Циљ доделе субвенције јесте пружање подршке привредним субјектима из тачке I овог Јавног позива, имајући у виду потешкоће у раду угоститељских објеката које су изазване ширењем епидемије заразне болести COVID-19, као и чињеницу да закупци земљишта у јавној својини других нивоа власти нису били ослобођени плаћања закупнине за ово земљиште.

III

Средства за доделу субвенција за подршку раду привредним субјектима који обављају угоститељску делатност на територији Града Сремска Митровица у објекту који се налази у јавној својини других нивоа власти и објекту типа ноћни бар предвиђена су чланом 11. Раздео 12 Одлуке о буџету Града Сремска Митровица за 2021. годину у оквиру позиције 214, економска класификација 454 - Субвенције приватним предузећима, у износу од 2.500.000,00 динара.

III

**Привредним субјектима који обављају угоститељску делатност на територији Града Сремска Митровица у објекту који се налази на земљишту у јавној својини других нивоа власти субвенција се може доделити уколико испуњавају неки од следећих услова**:

- да су корисници или закупци земљишта у јавној својини других нивоа власти и власници објекта у коме обављају угоститељску делатност, а који се налази на предметном земљишту, или

- да су закупци објекта који се налази на земљишту у јавној својини других нивоа власти, а у коме обављају угоститељску делатност, или

- да по основу неког другог правног посла обављају угоститељску делатност у објекту који се налази на земљишту у јавној својини других нивоа власти.

Привредни субјекти из става 1 ове тачке могу остварити право на субвенцију само уколико је у Уговору о давању на коришћење односно у закуп земљишта у јавној својини других нивоа власти наведено да се корисник односно закупац земљишта обавезује да земљиште користи у туристичко-угоститељске сврхе или за постављање плутајућег објекта за угоститељске објекте на води.

Поред услова из става 1 и 2 ове тачке привредни субјекти који обављају угоститељску делатност на територији Града Сремска Митровица у објекту који се налази на земљишту у јавној својини других нивоа власти морају испуњавати и следеће услове :

1. да су у Агенцији за привредне регистре Републике Србије регистровани за обављање неке од следећих делатности:

-5610-делатност ресторана и покретних угоститељских објеката,

-5630-услуге припремања и послуживања пића;

2. да имају регистровано седиште на територији Града Сремска Митровица,

3. да су све време од момента оснивања у активном статусу,

4. да су измирили све приспеле обавезе по основу локалних јавних прихода,

5. да против привредног субјекта није поднета прекршајна пријава за кршење мера из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020.године до дана подношења захтева, односно да привредни субјект није прекршајно кажњаван за кршење мера из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020.године до дана подношења захтева,

6. да привредни субјект своју делатност не обавља у објекту у коме се приређују игре на срећу и забавне игре, као и спортско клађење.

IV

Привредним субјектима који обављају угоститељску делатност на територији Града Сремска Митровица у објекту **типа ноћни бар** субвенција се може доделити уколико испуњавају следеће услове:

1. да су у Агенцији за привредне регистре Републике Србије регистровани за обављање неке од следећих делатности:

-5610-делатност ресторана и покретних угоститељских објеката,

-5630-услуге припремања и послуживања пића;

2. да им је од стране надлежне градске управе Града Сремска Митровиц издато Решење о испуњености услова за рад ноћног бара,

3. да имају регистровано седиште на територији Града Сремска Митровица,

4. да су све време од момента оснивања у активном статусу,

5. да су измирили све приспеле обавезе по основу локалних јавних прихода,

6. да против привредног субјекта није поднета прекршајнa пријава за кршење мера из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020.године до дана подношења захтева, односно да привредни субјект није прекршајно кажњаван за кршење мера из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020.године до дана подношења захтева,

7. да привредни субјект своју делатност не обавља у објекту у коме се приређују игре на срећу и забавне игре, као и спортско клађење.

V

Критеријуми за доделу субвенције привредним субјектима који угоститељску делатност обављају у објекту који се налази на земљишту у јавној својини других нивоа власти и објекту типа ноћни бар су следећи:

1.за објекте површине до 250 м² – висина субвенције износи 100.000,00 динара,

2. за објекте површине од 251 м2 до 500 м² – висина субвенције износи 150.000,00 динара,

3. за објекте површине од 501 м² -700 м2 - висина субвенције износи 200.000,00 динара, и

4. за објекте преко 700 м2 –висина субвенције износи 400.000,00 динара.

Критеријуми за доделу субвенције привредним субјектима који своју делатност обављају у плутајућем објекту који се налази на земљишту у јавној својини других нивоа власти, су следећи:

1.за објекте површине до 250 м2- висина субвенције износи 100.000,00 динара,

2.за објекте површине од 251 м2 до 500 м2 -висина субвенције износи 200.000,00 динара, и

3.за објекте површине преко 500 м2- висина субвенције износи 400.000,00 динара.

VI

Захтев за доделу субвенција се подноси на обрасцу који се може преузети са званичне интернет странице Града Сремска Митровица [www.sremskamitrovica.rs](http://www.sremskamitrovica.rs) или у градском Услужном центру.

**Привредни субјекти који угоститељску делатност обављају у објекту који се налази на земљишту у јавној својини других нивоа власти уз захтев подносе следећу документацију:**

1.Фотокопију Решења из АПР-а о регистрацији привредног субјекта,

2.Изјаву потписану од стране овлашћеног лица привредног субјекта и оверену печатом привредног субјекта, дату под кривичном и материјалном одговорношћу, да привредни субјект није кажњаван за прекршај из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020. године до дана подношења захтева,

3. Фотокопију важећег уговора о коришћењу или уговора о закупу земљишта у јавној својини других нивоа власти. Уколико су уз основни уговор закључени и анекси, потребно је доставити и фотокопије свих анекса закључених уз основни уговор о коришћењу односно закупу земљишта.

4. Ако привредни субјект који обавља угоститељску делатност у предметном објекту није истовремено и корисник или закупац земљишта у јавној својини других нивоа власти на коме се тај објекат налази, потребно је да поред уговора о коришењу односно закупу земљишта достави и фотокопију уговора о закупу објекта или другог уговора по основу кога обавља угоститељску делатност у објекту који се налази на земљишту у јавној својини других нивоа власти.

**Привредни субјекти који угоститељску делатност обављају у објекту типа ноћни бар уз захтев подносе следећу документацију:**

1.Фотокоију Решења из АПР-а о регистрацији привредног субјекта,

2.Изјаву потписану од стране овлашћеног лица привредног субјекта и оверену печатом привредног субјекта, дату под кривичном и материјалном одговорношћу, да привредни субјект није кажњаван за прекршај из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020. године до дана подношења захтева,

3. Фотокопију Решења надлежне градске управе Града Сремска Митровица о испуњености услова за рад ноћног бара.

Градска управа за културу и спорт ће по службеној дужности прибавити податке који се односи на услов да су привредни субјекти обухваћени овим позивом све време од момента оснивања у активном статусу и да су измирили све приспеле обавезе по основу локалних јавних прихода.

Привредни субјекти који испуњавају услове за доделу субвенције могу остварити право на субвенцију само по једном захтеву.

VII

Захтеви са потребном документацијом се предају лично на писарници Градске управе (у градском Услужном центру) или поштом, на адресу: Град Сремска Митровица, ул. Светог Димитрија бр. 13, у затвореној коверти, са назнаком „Градска управа за културу и спорт – Захтев за доделу субвенција за подршку раду привредним субјектима који обављају угоститељску делатност на територији Града Сремска Митровица у објекту који се налази на земљишту у јавној својини других нивоа власти или објекту типа ноћни бар – НЕ ОТВАРАТИ''. На полеђини коверте потребно је написати назив и адресу привредног субјекта.

Рок за предају захтева је 20 (двадесет) дана од дана објављивања Јавног позива на званичној интернет страници Града Сремска Митровица [www.sremskamitrovica.rs](http://www.sremskamitrovica.rs),, односно од 09.04.2021. године до 29.04.2021. године.

Неблаговремени, непотпуни, као и захтеви поднети од стране неовлашћеног лица неће се разматрати.

Додатне информације могу се добити у Градској управи за културу и спорт на телефон број 022/215-2110.

VIII

Захтев са потребном документацијом разматра Комисија коју образује начелник Градске управе за културу и спорт (у даљем тексту: начелник).

Одмах након разматрања поднетих захтева, Комисија утврђује предлог за доделу субвенција и доставља начелнику.

О додели и висини субвенција одлучује начелник Решењем, а на образложен предлог Комисије.

Средства се одобравају по редоследу подношења захтева, а у складу са приливом средстава у буџет Града Сремска Митровица.

**ГРАД СРЕМСКА МИТРОВИЦА**

**Градска управа за културу и спорт**

Број: 401-594/2021-IX

Дана: 09.04.2021. године

Сремска Митровица **В.Д. НАЧЕЛНИКА**

***Васиљ Шево***